Arkadi Dvorkovitš

Arkadi Dvorkovitš (vene keeles Аркадий Владимирович Дворкович; sündinud 26. märtsil 1972 Moskvas) on Venemaa ökonomist, Venemaa Föderatsiooni 1. klassi tõeline riiginõunik (2004).

21. maist 2012 kuni 18. maini 2018 oli ta Venemaa peaministri asetäitja tööstuse ja energeetika teemadel. 
Aastatel 2008–2012 oli ta Venemaa presidendi abi. 

Dvorkovitš lõpetas Moskva 444. Keskkooli ja aastal 1994 Moskva Riikliku Ülikooli majandusteaduskonna majandusküberneetika erialal.

2015–2018 oli ta riigiettevõtte “Venemaa Raudteed” direktorite nõukogu esimees. 

Alates 2018. aasta oktoobrist on ta Rahvusvahelise Maleföderatsiooni (FIDE) president.

Ta oli ka Skolkovo fondi nõukogu esimees, kuni esines  2022. aasta 15. märtsil  välisajakirjanduses Venemaa vägede Ukrainasse sissetungi vastase hoiakuga, misjärel teatas 19. märtsil, et lahkub ametikohalt.

 Isiklikku 
Ta on aastast 2001 abielus Zumrud Rustamovaga (Polymetal International'i asedirektoriga), neil on kolm poega. Tema isa Vladimir Dvorkovitš (1937–2005) oli rahvusvahelise kategooria malekohtunik.

 Välislingid 
 Arkadi Dvorkovitši elulugu Presidendi Administratsiooni kodulehel (vene keeles)

Kategooria:Venemaa poliitikud
Kategooria:Venemaa Föderatsiooni 1. klassi tõelised riiginõunikud
Kategooria:FIDE presidendid
Kategooria:Venemaa malefunktsionäärid
Kategooria:Moskva ülikooli vilistlased
Kategooria:Sündinud 1972